স্টাফ রিপোর্টার ॥ জেলা ক্রীড়া সংস্থার ক্রিকেট কমিটির ব্যবস্থাপনায় ও মাধবপুরের সাহা ব্রাদার্সের পৃষ্টপোষকতায় অনুষ্ঠিতব্য জেলা প্রশাসক টি-২০ ক্রিকেট টুর্ণামেন্টের ফাইনালে উন্নীত হয়েছে বর্তমান টি-টুয়েন্টি চ্যাম্পিয়ন মডার্ণ ক্লাব ও গ্রীণ স্পোর্টিং ক্লাব। জালাল স্টেডিয়ামে গতকাল ১ম সেমিফাইনালে মডার্ণ ১৪ রানে উত্তরণ সংসদকে এবং গ্রীণ স্পোর্টিং ক্লাব ২ উইকেটে শাপলা সংসদকে পরাজিত করে। গতকাল সকালে ১ম খেলায় টসে জয়লাভ করে প্রথমে ব্যাটিং করতে নেমে মডার্ণ ক্লাব নির্ধারিত ২০ ওভারে ৯ উইকেট হারিয়ে ১২৬ রান সংগ্রহ করে। দলের পক্ষে রাকিব ৪২. সাইদুর ২১ ও মাইকেল অপরাজিত ১৪ রান সংগ্রহ করে। উত্তরণের তৌফিক ২৪ রানে ৩টি, রিন্টু ১৬ রানে ও ফয়সল ২৯ রানে ২টি করে উইকেট লাভ করে। জবাবে উত্তরণ সংসদ নির্ধারিত ২০ ...